ડૉ. હરગોવિંદદાસ મહેતા જનરલ પ્રૅક્ટિશનર હતા. એ પછી તેમના બીજા નંબરના દીકરા ચંદ્રકાન્તભાઈ ડેન્ટિસ્ટ છે. ચંદ્રકાન્તભાઈનાં ત્રણ સંતાનો છે. બે દીકરીઓ અર્પણા સંઘવી અને ભાવિતા પરીખ અને એક દીકરો તેજસ મહેતા એ ત્રણેય ડેન્ટિસ્ટ જ છે. એ રીતે તેમના ઘરમાં કુલ ચાર ડેન્ટિસ્ટ છે. આ ઉપરાંત નાની દીકરીના હસબન્ડ ડૉ. રાજ પરીખ ડર્મેટોલૉજિસ્ટ છે અને પુત્રવધૂ ડૉ. શ્વેખા ફિઝિયોથેરપિસ્ટ છે. હરગોવિંદદાસભાઈનો ચોથા નંબરનો પુત્ર ડૉ. મહેન્દ્ર અને તેમનાં પત્ની રમીલા જનરલ પ્રેક્ટિશનર તરીકે સક્રિય છે. તેમની દીકરી પૂર્વી મહેતા હોમિયોપૅથ છે. બીજી દીકરી અને જમાઈ નેહા અને જેસલ શાહ બન્ને ડેન્ટિસ્ટ છે અને પાંચમા નંબરના અશ્વિનભાઈની પુત્રવધૂ ડૉ. માનસી મહેતા ફિઝિયોથેરપિસ્ટ છે. હરગોવિંદદાસભાઈની દીકરી જનરલ ફિઝિશ્યન છે અને તેમના જમાઈ હિરેન મહેતા આઇ-સ્પેશ્યલિસ્ટ હતા, જે હવે આ દુનિયામાં નથી. આ ઉપરાંત કાકાના દીકરાઓ, જમાઈઓ અને વેવાઈ પક્ષે કાર્ડિયોલૉજિસ્ટ, સ્કિન-સ્પેશ્યલિસ્ટ, ગાયનેકોલૉજિસ્ટ, ઑપ્થેલ્મોલૉજિસ્ટ, પીડિયાટ્રિશ્યન છે એ અલગ.